REGISTRIRANA NEZAPOSLENOST I ZAPOŠLJAVANJE U REPUBLICI HRVATSKOJ TIJEKOM RUJNA 2022.

Ukupna registrirana nezaposlenost

Potkraj rujna 2022. u Hrvatskome zavodu za zapošljavanje bilo je evidentirano 105.796 nezaposlenih osoba,

što je za 4.624 osobe manje nego prethodnoga mjeseca, a za 13.298 osoba manje nego u rujnu 2021. Dakle,

u rujnu 2022. godine nezaposlenost je smanjena za 4,2 % u usporedbi s prethodnim mjesecom te za 11,2 %

u usporedbi s istim mjesecom 2021. godine.

Nezaposlene osobe prema spolu

Od ukupnoga broja nezaposlenih u rujnu 2022. bilo je 45.043 nezaposlena muškarca (42,6 %) i 60.753

nezaposlene žene (57,4 %). Broj nezaposlenih muškaraca smanjen je za 15,4 %, a žena za 7,7 % u odnosu

na rujan 2021. godine. Udio muškaraca u evidentiranoj se nezaposlenosti u promatranome razdoblju smanjio,

a žena povećao za 2,1 postotni bod.

Nezaposlene osobe prema dobi

U skupini nezaposlenih osoba u rujnu 2022. bilo je: 5.186 (4,9 %) osoba od 15 do 19 godina, 9.046 (8,6 %) od 20 do 24 godine, 10.830 (10,2 %) od 25 do 29 godina, 9.140 (8,6 %) od 30 do 34 godine, 9.898 (9,4 %) od 35 do 39 godina, 10.807 (10,2 %) od 40 do 44 godine, 11.349 (10,7 %) od 45 do 49 godina, 12.400 (11,7 %) od 50 do 54 godine, 15.636 (14,8 %) od 55 do 59 godina i 11.504 (10,9 %) osoba u dobi od 60 i više godina.

U izvještajnome mjesecu nezaposlenost je, u odnosu na isti mjesec prošle godine, smanjena u svim dobnim

skupinama. Najveće smanjenje nezaposlenosti evidentirano je u dobnoj skupini od 20 do 24 godine (za 22,3 %), a najmanje u skupini osoba od 60 i više godina (za 3,0 %).

Razina obrazovanja nezaposlenih osoba

U obrazovnoj strukturi nezaposlenih najbrojnije su bile osobe sa završenom srednjom školom za zanimanja u

trajanju do 3 godine i školom za KV i VKV radnike (31.841 ili 30,1 %) te osobe sa završenom srednjom školom

za zanimanja u trajanju od 4 i više godina i gimnazijom (30.890 ili 29,2 %), a slijede osobe sa završenom

osnovnom školom (20.519 ili 19,4 %), osobe sa završenim fakultetom i akademijom (9.388 ili 8,9 %), osobe s

prvim stupnjem fakulteta, višom školom i stručnim studijem (7.138 ili 6,7 %) te osobe bez škole i nezavršenom

osnovnom školom (6.020 ili 5,7 %). U usporedbi s istim mjesecom prošle godine, broj nezaposlenih smanjen je u svim obrazovnim skupinama. Najveće smanjenje nezaposlenosti evidentirano je u skupini osoba sa završenim fakultetom i akademijom (za 17,1 %), a najmanje u skupini osoba sa završenom osnovnom školom (za 5,9 %).

Nezaposlene osobe po županijama

Najveći apsolutni broj nezaposlenih osoba u rujnu 2022. imali su Splitsko-dalmatinska županija (18.207

ili 17,2 % od ukupnoga broja u Hrvatskoj), Osječko-baranjska županija (13.813 ili 13,1 %) i Grad Zagreb

(12.622 ili 11,9 %), a najmanji je broj nezaposlenih zabilježen u Ličko-senjskoj (1.266 ili 1,2 %) i Koprivničkokriževačkoj županiji (1.736 ili 1,6 %). U usporedbi s istim mjesecom prošle godine evidentirana je nezaposlenost smanjena u osamnaest županija. Najveći pad broja nezaposlenih evidentiran je u Istarskoj županiji (za 22,1 %) i Gradu Zagrebu (za 21,7 %), dok je najmanji pad nezaposlenosti zabilježen u Koprivničko-križevačkoj (za 0,2 %) i Požeško-slavonskoj županiji (za 1,1 %). Istodobno, nezaposlenost je povećana u tri županije, i to: Virovitičko-podravskoj (za 3,4 %), Bjelovarsko-bilogorskoj (za 3,4 %) i Varaždinskoj (za 0,9 %).

Prethodni radni status nezaposlenih osoba

U ukupnome broju nezaposlenih u rujnu 2022. godine 17.305 osoba (ili 16,4 %) bilo je bez radnoga iskustva,

što je 15,3 % manje nego u isto vrijeme 2021. godine. Istodobno 88.491 osoba (83,6 %) imala je prethodno

radno iskustvo, a njih je 10,3 % manje nego u rujnu 2021. godine. Promatrano po djelatnostima, među

osobama s radnim iskustvom, najveći je broj radio u: prerađivačkoj industriji (13.549 ili 15,3 %), trgovini na

veliko i malo (12.534 ili 14,2 %), pružanju smještaja, pripremi i usluživanju hrane (9.463 ili 10,7 %), javnoj

upravi i obrani (9.328 ili 10,5 %) te građevinarstvu (7.253 ili 8,2 %).

Izvor:

1. Mjesečni statistički bilten, (2022.) [Internet], <raspoloživo na: <https://publikacije.hzz.hr/statisticke-publikacije/>>, [24.08.2023.]